**Návrh**

**RÁMCOVÁ DOHODA**

uzatvorená podľa ustanovenia § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**rámcová dohoda**“)

medzi stranami rámcovej dohody:

**Dodávateľ :** .........................

Sídlo : .........................

Zastúpený: .........................

IČO: .........................

DIČ: .........................

IČ DPH: .........................

Bankové spojenie: .........................

IBAN: .........................

Zapísaný: ........................

(ďalej len ako „**dodávateľ**“ )

a

**Objednávateľ: Mestská časť Bratislava-Petržalka**

Sídlo: Kutlíkova 17, 852 12 Bratislava

Zastúpený: Ing. Jánom Hrčkom, starostom

IČO: 00 603 201

DIČ: 2020936643

Bankové spojenie: Prima banka Slovensko, a.s.

IBAN: SK41 5600 0000 0018 0059 9001

(ďalej len ako „**objednávateľ**“ )

(dodávateľ a objednávateľ ďalej spolu aj ako „**strany rámcovej dohody**“)

**Preambula**

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“).

**Článok I.**

**Predmet plnenia**

* 1. Predmetom tejto rámcovej dohody je záväzok dodávateľa zabezpečiť pre objednávateľa tlač novín pre účely informovania verejnosti špecifikovaný v Prílohe č. 1 tejto rámcovej dohody, ktorá tvorí neoddeliteľnú súčasť tejto rámcovej dohody (ďalej aj ako „**predmet**“) a záväzok objednávateľa zaplatiť za dodanie predmetu cenu podľa čl. III. tejto rámcovej dohody.
	2. Rozsah dodávok predmetu tejto dohody, ktoré sa dodávateľ zaväzuje dodať objednávateľovi, miesto a termín dodania bude upresňovaný na základe jednotlivých objednávok podľa potrieb a požiadaviek objednávateľa. Zmluvné strany vyhlasujú, že rozsah plnenia podľa tejto rámcovej dohody závisí výlučne od potrieb objednávateľa a dodávateľovi nevznikne nárok na objednanie predmetu kúpy v akomkoľvek množstve.
	3. Dodávateľ sa zaväzuje dodávať predmet podľa ustanovení tejto rámcovej dohody na základe písomných objednávok podľa bodu 1.2 tohto článku rámcovej dohody, doručených objednávateľom prostredníctvom e-mailu na adresu dodávateľa ......................
	4. Dodávateľ sa zaväzuje každú objednávku písomne potvrdiť prostredníctvom e-mailu na adresu objednávateľa noviny@petrzalka.sk, a to najneskôr do jedného pracovného dňa odo dňa doručenia objednávky objednávateľom aj s uvedením termínu dodania predmetu.
	5. Objednávateľ nie je povinný odobrať predmet v celkovom predpokladanom množstve podľa ustanovení tejto rámcovej dohody a je oprávnený objednávať predmet výlučne podľa svojich potrieb. Pre vylúčenie pochybností, neodobratie predmetu podľa Prílohy č. 1 tejto rámcovej dohody objednávateľom v celom rozsahu a množstve nezakladá právo dodávateľovi uplatniť si nárok na náhradu škody a ani právo od rámcovej dohody odstúpiť.
	6. Dodávateľ sa zaväzuje požadovaný predmet objednávateľovi dodať podľa ustanovení tejto rámcovej zmluvy a objednávky objednávateľa.

**Článok II.**

**Doba trvania rámcovej dohody**

1. Táto rámcová dohoda sa uzatvára na dobu určitú, a to na 24 mesiacov od nadobudnutia účinnosti tejto rámcovej dohody, resp. do vyčerpania sumy ......... € bez DPH v závislosti od toho, ktorá skutočnosť nastane ako prvá. Dodávateľ berie na vedomie a výslovne súhlasí s tým, že rozsah a množstvo predmetu uvedené v Prílohe č. 1 tejto Zmluvy je len orientačné a skutočne odobrané množstvo predmetu sa bude odvíjať od skutočných potrieb objednávateľa, ktorý nie je povinný vyčerpať maximálny finančný objem v celej výške.
2. Predtým, ako nastane niektorá skutočnosť podľa ods. 2.1. tohto článku rámcovej dohody, môže táto rámcová dohoda zaniknúť:
3. písomnou dohodou  oboch strán rámcovej dohody,
4. odstúpením od rámcovej dohody z dôvodov podľa § 19 Zákona o verejnom obstarávaní, ako aj z dôvodu podstatného porušenia rámcovej dohody druhou stranou rámcovej dohody podľa § 344 a nasl. Obchodného zákonníka, pričom odstúpenie od rámcovej dohody je účinné dňom jeho doručenia odstúpenia druhej strane rámcovej dohody,
5. písomnou výpoveďou bez uvedenia dôvodu doručenou druhej strane rámcovej dohody, pričom výpovedná doba je 1 (jeden) mesiac a začína plynúť prvým dňom kalendárneho mesiaca nasledujúceho po dni doručenia výpovede druhej strane rámcovej dohody.
6. Objednávateľ je oprávnený odstúpiť od rámcovej dohody aj v prípade, pokiaľ:
7. dodávateľ nedodá predmet v požadovanom množstve a kvalite podľa rámcovej dohody a objednávky objednávateľa, platných právnych predpisov a noriem a dané porušenie rámcovej dohody neodstráni ani do 2 pracovných dní odo dňa písomnej výzvy objednávateľa na odstránenie porušenia rámcovej dohody;
8. dodávateľ poruší akékoľvek ustanovenie rámcovej dohody a svoje porušenie neodstráni ani do 2 pracovných dní odo dňa písomnej výzvy objednávateľa na odstránenie porušenia Zmluvy;
9. je proti dodávateľovi vedené konkurzné konanie, je v konkurze, bol proti dodávateľovi zamietnutý návrh alebo zastavené konanie na vyhlásenie konkurzu pre nedostatok majetku, bol zrušený konkurz pre nedostatok majetku alebo v prípade, ak dodávateľ vstúpil do likvidácie;
10. nastane dôvod, ktoré je ako podstatné porušenie rámcovej dohody uvedený v tejto rámcovej dohode.

**Článok III.**

**Cena**

1. Cena za dodanie predmetu kúpy je stanovená dohodou strán rámcovej dohody v zmysle zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z. v znení neskorších predpisov.
2. Cena predmetu bude stanovená ako súčin dodaného množstva (výtlačku/vydania) a jednotkovej ceny za požadovaný predmet uvedenej v Prílohe č. 2 tejto rámcovej dohody, ktorá tvorí jej neoddeliteľnú súčasť, do vyčerpania celkového limitu zákazky podľa bodu 2.1 rámcovej dohody.
3. V jednotkových cenách uvedených v Prílohe č. 2 tejto rámcovej dohody sú zahrnuté všetky náklady spojené s prepravou a uložením predmetu na dohodnuté miesto.
4. Pokiaľ dôjde k výraznej zmene cien porovnateľných služieb na trhu na území SR smerom k ich zvýšeniu alebo zníženiu o viac ako 10 % oproti jednotkovým cenám uvedeným v Prílohe č. 2 tejto rámcovej dohody, strany rámcovej dohody sú oprávnené na základe vzájomnej dohody upraviť (zvýšiť/znížiť) jednotkovú cenu uvedenú v Prílohe č. 2 tejto rámcovej dohody nasledovným postupom:
5. ktorákoľvek zo strán rámcovej dohody je oprávnená predložiť druhej strane 3 cenové ponuky na identické alebo zastupiteľné služby, ktoré musia obsahovať označenie dodávateľa služby, jeho sídlo, identifikačné číslo a cenu, za ktorú sa služba ponúka;
6. 3 cenové ponuky na identické alebo zastupiteľné služby môže dodávajúci nahradiť čestným vyhlásením svojho dodávateľa danej služby o zvýšení ceny služby o viac ako 10 % oproti pôvodnej jednotkovej cene;
7. pokiaľ všetky tri cenové ponuky na identické alebo zastupiteľné služby sú vyššie alebo nižšie ako jednotkové ceny podľa Prílohy č. 2 tejto rámcovej dohody o viac ako 10%, resp. dodávateľ na základe čestného vyhlásenia svojho dodávateľa danej služby preukázal objednávateľovi zvýšenie ceny služby o viac ako 10 % oproti pôvodnej jednotkovej cene služby, je dodávateľ alebo objednávateľ oprávnený navrhnúť zvýšenie alebo zníženie ceny predmetu najviac vo výške rovnajúcej sa priemeru medzi uvedenými tromi cenami zistenými na trhu, resp. cene podľa čestného vyhlásenia dodávateľa danej služby , a to formou návrhu dodatku k tejto rámcovej dohode;
8. každá strana rámcovej dohody má právo uskutočniť vlastný prieskum trhu;
9. zmeny cien uvedené v Prílohe č. 2 rámcovej dohody musia byť v súlade s § 18 Zákona o verejnom obstarávaní;
10. ak druhá strana návrh dodatku neakceptuje, majú obe strany rámcovej dohody právo od tejto rámcovej dohody odstúpiť.

**Článok IV.**

**Termín dodania predmetu kúpy**

* 1. Dodávateľ sa zaväzuje dodržať termín dodania predmetu na miesto dodania v Bratislave určené Objednávateľom, t.j. dodať predmet do 72 hodín od obdržania podkladov na tlač od Objednávateľa. Objednávateľ zaväzuje zaslať Dodávateľovi podklady na tlač v elektronickej podobe najneskôr 24 hodín pred zmluvnými stranami dohodnutým termínom tlače . Nedodržanie termínu dodania predmetu podľa predchádzajúcej vety považujú strany rámcovej dohody za podstatné porušenie povinnosti podľa rámcovej dohody.

**Článok V.**

**Odovzdávanie a preberanie predmetu zákazky**

* 1. Dodávateľ predmet odovzdá objednávateľovi na miesto dodania uvedené v objednávke v rámci územia mestskej časti Bratislava - Petržalka.
	2. Dodávateľ sa zaväzuje dodať predmet s odbornou starostlivosťou, v rozsahu a kvalite podľa ustanovení tejto rámcovej dohody a objednávky objednávateľa.

**Článok VI.**

**Platobné podmienky a fakturácia**

1. Dodávateľ je oprávnený fakturovať Objednávateľovi dohodnutú cenu za plnenie predmetu objednávky priebežne, vždy po uskutočnení tlače a dodaní predmetu tlače. Dodávateľ vystaví faktúru Objednávateľovi, pričom splatnosť faktúry je 30 dní od jej doručenia Objednávateľovi.
2. V prípade, ak by Objednávateľ požadoval vytlačiť väčší, resp. menší počet kusov novín v jednom vydaní, určí sa cena vydania nasledovne: cena s DPH uvedená v prílohe č.2 za jedno vydanie vydelená číslom 52 000 a následne vynásobená požadovaným počtom kusov (výtlačkov) novín, pokiaľ sa zmluvné strany nedohodnú inak.
3. V prípade, ak Objednávateľ bude požadovať tlač novín v menšom alebo väčšom rozsahu (vzhľadom na počet strán výtlačku) ako je uvedené v prílohe č. 2 , bude sa cena za tlač vydania odvíjať od ceny za tlač jednej strany vydania novín podľa prílohy č.2, pokiaľ sa zmluvné strany nedohodnú inak.
4. V prípade, že faktúra nebude obsahovať všetky náležitosti podľa platných právnych predpisov, , vráti ju objednávateľ dodávateľovi na doplnenie alebo opravu. Do doby doručenia opravenej, zmenenej alebo doplnenej faktúry, lehota splatnosti faktúry neplynie. Nová lehota splatnosti začína plynúť od doručenia opravenej, zmenenej alebo doplnenej faktúry objednávateľovi.

**Článok VII.**

**Zodpovednosť za vady, záruka za akosť**

1. Dodávateľ zodpovedá za riadne a včasné dodanie predmetu. Dodávateľ zodpovedá za to, že dodaný predmet bude mať kvalitu podľa ustanovení tejto rámcovej dohody, a zodpovedať špecifikácií v prílohe č. 1.
	1. V prípade, že dodaný predmet má vady, ktoré boli zapríčinené Dodávateľom (počet dodaných kusov nie je v súlade s objednávkou, nedodržané okraje, fľaky, veľký nárast bodu, rozpasovaná sútlač, neostré fotografie, farebné tiene okolo farebných písmen a pod.), je Dodávateľ povinný bezplatne odstrániť zistené a reklamované vady a dodať bezvadné plnenie najneskôr do 24 hodín od uplatnenia reklamácie, ak nedôjde k písomnej dohode o inom termíne, ku ktorej sa zhotoví obojstranne potvrdený zápis. Porušenie tejto povinnosti sa považuje za podstatné porušenie zmluvy.

**Článok VIII.**

**Zmluvná pokuta**

1. V prípade, ak dodávateľ bude v omeškaní s plnením akéhokoľvek záväzku, ktorý má poskytnúť na základe tejto zmluvy, je dodávateľ povinný zaplatiť objednávateľovi zmluvnú pokutu vo výške 50,- Eur za každý aj začatý deň omeškania.
2. Popri zmluvnej pokute má Objednávateľ nárok požadovať aj náhradu škody vo výške prevyšujúcej zmluvnú pokutu.
3. Zmluvná pokuta je splatná do 30 dní odo dňa doručenia písomnej výzvy objednávateľa na zaplatenie zmluvnej pokuty dodávateľovi. Zaplatením zmluvnej pokuty nie je dotknutá povinnosť dodávateľa zabezpečená zmluvnou pokutou. Zaplatením zmluvnej pokuty nie je dotknuté právo objednávateľa na náhradu škody spôsobenej porušením povinnosti, pre prípad porušenia ktorej bola dohodnutá, pričom náhrada škody môže byť uplatnená voči dodávateľovi v plnej výške a to aj v prípade, ak zmluvná pokuta prevyšuje náhradu škody. Zmluvná pokuta sa nezapočítava na náhradu škody.
4. V prípade, že sa objednávateľ dostane do omeškania s úhradou ceny za dodaný predmet, má dodávateľ právo požadovať úroky z omeškania podľa platných právnych predpisov.

**Článok IX.**

**Záverečné ustanovenia**

* 1. Táto rámcová dohoda sa uzatvára na dobu určitú a to na 24 mesiacov od nadobudnutia účinnosti tejto rámcovej dohody alebo do vyčerpania finančného limitu uvedeného v bode 2.1 rámcovej dohody v závislosti od toho, ktorá skutočnosť nastane ako prvá.
	2. Zmluvu možno meniť alebo dopĺňať ju len písomne, a to formou očíslovaných dodatkov podpísaných oprávnenými zástupcami zmluvných strán.

* 1. Všetky jednostranné úkony, pre ktoré táto rámcová dohoda alebo všeobecne záväzné právne predpisy požadujú písomnú formu, si budú strany rámcovej dohody doručovať osobne alebo poštou alebo v prípade, ak je dodávateľom právnická osoba, doručením do elektronickej schránky strany rámcovej dohody. Písomnosti doručované do elektronickej schránky strany rámcovej dohody sa doručujú do vlastných rúk, pričom na základe dohody strán rámcovej dohody sa uplatňuje fikcia doručenia podľa § 32 ods. 5 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákona o e-Governmente). Zásielky doručované prostredníctvom pošty sa doručujú vždy na adresu uvedenú v záhlaví tejto Zmluvy. V prípade osobného doručovania je adresát povinný prijatie písomnosti odosielateľovi potvrdiť. Ak adresát odmietne prevziať zásielku, deň odmietnutia jej prevzatia sa považuje za deň jej doručenia, pričom doručovaná písomnosť spôsobuje požadované právne následky, aj keď sa adresát o jej obsahu nedozvedel. Ak sa zásielka vráti odosielateľovi ako nedoručiteľná z akýchkoľvek dôvodov (napr. neprevzatá v úložnej lehote, adresát neznámy a pod.), za deň jej doručenia sa považuje deň vrátenia zásielky odosielateľovi, pričom písomnosť spôsobuje požadované právne následky, aj keď sa adresát o jej obsahu nedozvedel. Právne úkony a informácie doručované podľa tejto rámcovej dohody formou elektronickej pošty sa doručujú na e-mailové adresy uvedené v danom bode rámcovej dohody, pokiaľ si strany rámcovej dohody navzájom neoznámili inú adresu na doručovanie. Informácie doručované formou elektronickej pošty sa považujú za doručené nasledujúci deň po ich preukázateľnom odoslaní. V prípade, že dôjde u niektorej zo strán rámcovej dohody k zmene akéhokoľvek údaju uvedeného v záhlaví tejto rámcovej dohody, zaväzuje sa táto strana rámcovej dohody bezodkladne, najneskôr do 10 dní odo dňa účinnosti tejto zmeny, o tejto zmene písomne informovať druhú stranu rámcovej dohody.
	2. Táto rámcová dohoda nadobúda platnosť dňom jej podpisu obidvomi stranami rámcovej dohody a účinnosť dňom nasledujúcim po dni jej zverejnenia v CRZ.
	3. Pokiaľ v tejto rámcovej dohode nebolo dohodnuté inak, vzájomné vzťahy strán rámcovej dohody sa riadia ustanoveniami Obchodného zákonníka a súvisiacimi právnymi predpismi Slovenskej republiky.
	4. Strany rámcovej dohody berú na vedomie, že podľa ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov ide v prípade tejto rámcovej dohody o povinne zverejňovanú zmluvu.
	5. Táto rámcová dohoda bola vyhotovená v piatich (5) rovnopisoch, z ktorých objednávateľ obdrží štyri (4) rovnopisy a dodávateľ jeden (1) rovnopis.
	6. Strany rámcovej dohody vyhlasujú, že si rámcovú dohodu prečítali, jej jednotlivým ustanoveniam porozumeli a na znak súhlasu s obsahom tejto rámcovej dohody ju vlastnoručne podpisujú. Ďalej vyhlasujú, že sú plne spôsobilé na právne úkony, rámcovú dohodu uzatvárajú slobodne, vážne, nie v tiesni ani za nápadne nevýhodných podmienok.
	7. Neoddeliteľnou súčasťou tejto rámcovej dohody sú nasledovné prílohy:

Príloha č. 1: Špecifikácia predmetu zákazky

Príloha č. 2 : Návrh plnenia

|  |  |
| --- | --- |
| **Dodávateľ:** | **Objednávateľ:** |
| V Bratislave, dňa \_\_\_\_\_\_\_\_\_\_\_\_\_\_\_\_\_\_\_ | V Bratislave, dňa \_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[•]**[•], konateľ | **Mestská časť Bratislava-Petržalka**Ing. Ján Hrčka, starosta |